sv da da da da da da hu de en da de sv da en en da da en nl it hbs_lat da da da da sv da da sv en da sv en da en da da da da da hu de en da de sv da en en da da en nl it hbs_lat da da da da sv da da sv en da sv en da en da da nl de da en da da da da da da da da da en sv fr en da en en sv da da de da de da de da de da da da nb da da nb da da nb da da da da ru de sv fr de sv es en es tr da
Kunsten - Dansk Arkitektur Center - DAC
Alvar Aalto har skabt et fleksibelt museum, der kan skifte karakter efter de udstillingstyper, det skal rumme.
Allerede i 1958 vandt Elissa og Alvar Aalto i samarbejde med Jean-Jacques Baruël konkurrencen om Nordjyllands Kunstmuseum i Aalborg, der i dag hedder KUNSTEN – Museum of Modern Art Aalborg. Jean-Jacques Baruël havde været ansat på Aaltos tegnestue, og da han nu arbejdede i Danmark, blev han Aaltos lokale forbindelsesled.
Den verdensberømte finske arkitekt Alvar Aalto repræsenterede modernismen, men derudover lod han naturen være inspiration til en mere human og lyrisk arkitektur. Kunstmuseet indgår da også netop i et samspil med den omgivende natur. Museet hæver sig fra den dalbund, det ligger på, i takt med den bagvedliggende bøgebevoksede skråning. Samtidig står omgivelsernes frodige vegetation i kontrast til bygningens præcise og klare konturer.
Indvendigt har museet et flydende forløb af rum, der er samlet omkring den store multianvendelige sal. Her sørger den svungne loftkonstruktion for et blidt lys fra det store ovenlys. De permanente udstillinger er placeret i det store fleksible udstillingsareal i bygningens nordlige del. Også her sørger store svungne skærme for at dirigere lys fra loftets glaspartier indirekte ned på udstillingens vægge. De nedhængte skærme er af træ beklædt med hvidmalede lister.
Et system af flytbare vægge opdeler den store udstillingshal i moduler, der svarer til de store ovenlyselementer. Det er med andre ord et meget fleksibelt hus, der kan skifte karakter, alt efter hvilke udstillingstyper det skal passe til.
Bygningen er opført af en bærende konstruktion af beton og beklædt med marmor. Det indre præges af hvide og grå farvenuancer, gulvbelægning i hvid Carraramarmor og lysegrå tæpper.
Rummenes specielle udformning og især de unikke ovenlys er karakteristisk for Alvar Aaltos arbejder.
Photo: Kunsten, Rasmus Hjortshøj
VEGA – Folkets Hus: En klassisk funkisbygning til det musikglade publikum
Rundetårn: Evig ungdom i et snoet sind
Harpa: Strålende skulptur spejler det islandske lys
Tingbjerg Kulturhus: Usædvanlig form samler et boligområde
Mere nyt om arkitektur? Tilmeld dig nyhedsbrev
Hvor godt kender du egentlig København? De skjulte fortællinger og sjove detaljer? Med vores gratis app kan du udforske byen på egen hånd.
Hvor godt kender du egentlig København? De skjulte fortællinger og sjove detaljer? Med vores gratis app kan du udforske byen på egen hånd.
Hvor godt kender du egentlig København? De skjulte fortællinger og sjove detaljer? Med vores gratis app kan du udforske byen på egen hånd.